text: 140 ferieboliger solgt på 4 dage på Rømø
  26 april 2011 kl. 10.12
  Flere tusinde var til åbent-hus i feriekomplekset på Rømø, hvor lejlighederne blev solgt til under halv pris. Og på fire dage blev der skrevet 140 slutsedler.
  - Det har været helt overvældende  og vi er meget glade og stolte over det store fremmøde, siger en af de nye ejere, Bjarne Bøgh Jensen. 
  - Trods en generel nedgang i feriehussalget og de seneste ugers advarsler fra fremtrædende finansfolk om risikoen ved  feriehus-køb, har vi nu alligevel mødt optimisme blandt de fremmødte  og har  kunnet underskrive salgsaftaler og dermed byde velkommen til 140 nye feriehusejere. 
  Dayz Rømø Golf & Wellness har udbudt ferieboligerne til priser fra 1.195.000 kr. Der er to typer - på 97 og 112 kvadratmeter. 
  Som omtalt i TV SYD har de nye ejere ændret konceptet for det kriseramte ferie-center, med bl.a. multibane og legeplads, så boligerne kan tiltrække børnefamilier.
  Der var oprindeligt solgt 60 af de i atl 200 lejligheder i komplekset. Og når de sdiste 140 nu er væk, må der meldes udsolgt.
  